rlitschk/wikidir huggingface dataset:
Da Spessart is a Region bzw. Mittlgebirge im Nordwestn vo Bayern und im Ostn vo Hessen. Da hechste Punkt is da Geiersberg mit 585 m iban Meeresspiagl. Da Nama is a Obleitung vo Specht und Hardt „Bergwoid“, moant oisdann „Spechtswoid“. Schloss Mespelbrunn, a romantisches Wossaschloss. Teiweis bewohnt, teiweis ois Museum eingricht. Grube Wilhelmine, a ehemoligs Kupfabergwerk, ko in Sommerkahl ogschaut wern. Spessartmuseum, im Schloss vo Loa, iba d Gschicht vom Spessart und Eazeignisse ausm Spessart, wia Glos, Spiagl usw. Glasmuseum, z Wertheim, iba de friaare, wichtige Glosproduktion im Spessart Naturkundliches Museum, im Schönborna Hof z Aschaffenburg, iba de Mineralogie und Geologie vom Spessart Biebergrundmuseum z Biebergemünd zoagt regionale Trachtn und bschäftigt si mit da Spessartboh, mitm Bergbau und da Land- und Forstwirtschofd im Spessart Da Spessartbund e.V. hod 18.000 Mitglieda und sein Haptsitz z Aschaffenburg. In Spessartbund gibts seit 1913. Da Vorgänga is da Freigerichter Bund, dea wo scho 1876 grindt worn is. De Afgobm vom Spessartbund san heit: Naturschutz und Landschaftspfleg Ferdarung vom Wandern Ferdarung, Pflege und Dahoidung vo Kultur-Wertn Jugendorbat Olog und Betreiung vo Wandarwegn, Hittn, Wandakortn Konrad Kunze: dtv-Atlas Namenkunde. Deutscher Taschenbuchverlag. München, 1998. S. 101. ISBN 3-423-03234-0 Commons: Spessart – Sammlung vo Buidl, Videos und Audiodateien
Vorlage:Infobox Gemeinde in Deutschland/Wartung/Moakt Frammasboch, amtli: Frammersbach, is a Gmoa im Spessart und gheart zum Landkroas Main-Spessart. Durt wohna ummara 4500 Leit (2014), friara woans mehra. Zu Frammasboch oda Frammersbich, wia de Lörer sogn, söwa ghert no Herwatshee (Herbertshain), dHofert (Hofreith) und Schwortl (Schwartel). Im Woppn sicht ma an Fuhrmoo, as Mainzer Rod und an Täu vom oidn Rienecka Woppn. Den Fuhrmoo sicht ma deshoib a im Woppn wäu nämlich de Frammasbocha friara vü mid eanere Wogn vo Niamberg bis af Antwerpn untawegs worn. Om Hawak (Heuberg) is a klana Flugplotz, den wos da Müller-Wipperfürth Alfons oglegt hot, den wos oba heite nua mehr ferngsteiate Spuizeigln nutzn tuan. Frammasboch is a stootle onakonnta Erholungsort und liegt zwischn Wiazburg und Aschaffenburg, mittn im Naturpark Spessart. Da Haptort liegt an da Lohr; Huischtoi (Habichsthal) am Aubach. De Gmoa Frammersbach hod vo Amts wegn zwoa Ortstei mit oagnan Gemarkunga: Frammasboch Huischtoi (Habichsthal) Genesis Online-Datenbank des Bayerischen Landesamtes für Statistik Tabelle 12411-001 Fortschreibung des Bevölkerungsstandes: Gemeinden, Stichtage (letzten 6) (Einwohnerzahlen auf Grundlage des Zensus 2011) (Hilfe dazu). http://www.bayerische-landesbibliothek-online.de/orte/ortssuche_action.html?anzeige=voll&modus=automat&tempus=+20111119/191831&attr=OBJ&val=1720 Commons: Frammasboch – Sammlung vo Buidl, Videos und Audiodateien Hoamseitn vo da Gmoa Fuhrmann- und Schneidermuseum
De Rote Orwata- und Bauanarmee woa de Bezeichnung fias Heer und de Luftwoffm vo Sowjetrussland bzw. ab 1922 vo da Sowjetunion. Sie staumt aus da unmittlboan Zeit noch da Oktoberrevolution. De Bolschewistn domois a Armee aufbaut, de wos im russischn Biagakriag da Weißn Armee (Owabegriff fia olle gegnarischn Streitkräfte) gegniwagstaundn is. Seit 1946 hod de Rote Armee offiziö Sowjetarmee (russ. Советская Армия (СА)/Sowjetskaja Armija) ghaßn. Obwoi de Rote Armee, bzw. ab 1946 de Sowjetarmee, nua de Landstreitkräfte, Luftstreitkräfte, Luftverteidigung (ab 1948) und de Strategische Raketentruppn (ab 1960) owa ned de Marine, umfosst hot, is da Begriff oft aa ois Synonym fia de 'sowjetischen Streitkräfte vawendt wuan. De Rote Armee is duach an Beschluss vom Rot vo de Voikskommissare am 15. Jénnerjul. / 28. Jénner 1918greg. auf da Grundlog vo da Rotn Garde gründt wuan. De Umsetzung vo dem Beschluss is vua oim vom Leo Trotzki,Voikskommissar fias Militärwesen, organisiat wuan. Ea hot dabei aa auf de Hüf vo Militärspezialistn aus da ehemolign zaristischn Armee zruckgriffn. Bei iara Grindung woa de Rote Armee a Freiwüllignarmee ohne Dienstgrad und ohne Raungobzeichn oda sunstige Heavuahebung vo aanzlnan Funktionsträgan. Damit soits Ideal vo da Gleichheit vo oin Menschen betont wean. Kommandiarende san demokratisch gwöht wuan
De Weana Gruppm woa a lose Vaeinigung vo estareichische Schriftstölla, de wos ausm Art-Club heavuagaunga is und si etwa 1954 unta dem Einfluss vom H. C. Artmann in Wean formiat hod. Neman Artmann söwa hom no da Friedrich Achleitner, da Konrad Bayer, da Gerhard Rühm und da Oswald Wiener dazuagheat, owa aa de Elfriede Gerstl, da Ernst Jandl und de Friederike Mayröcker hom engan Kontakt zua Gruppm ghoidn. De Orweitn vo da Weana Gruppm wuazln literarisch in da Barockdichtung, genauso wia im Expressionismus, Dadaismus und Surrealismus. Wichtige Impulse san aa vo de Vatreta vo da Sprachskepsis kumman, Sprochkritik und Sprachphilosophie (wia z. B. vom Hugo von Hofmannsthal, Fritz Mauthner oda Ludwig Wittgenstein). Des Sprochbewusstsein vo da Weana Gruppm zagt si aa in eanara Auffossung vo da Sproch ois optisches und akustisches Materiäu. Auf da Basis vo dea Idee hom si eanare Mitglieda unta aundan intensiv mit da Entwicklung vo Lautpoesie und visuella Lyrik bschäftigt. Vua oim fian Artmann woa grod da lautliche Reichtum vom Weanarischn a wichtiga Aunsotzpunkt, owa aa de mea oda weniga konsequent vawendde Klaaschreiwung kaun in dem Kontext gseng wean. Nochdem da Hans Carl Artmann scho ob 1958 eigane Wege gangen is, hod da Freitod vom Konrad
Lebakaas (dt.: Leberkäse) is a Art vo Wuascht, die wo in Bayern hauptsächlich am Vormidog (zua Brotzeit) g'essn werd. A boarischa Lebakaas werd aus am gsurdn Rindfleisch, am Schweinern mit am hoha Fettanteil, Speck ohne Schwartn, Wossa, Zwüfin, Soiz und Majoran g'mocht. Mid Eis wern des ganze dann in am Cutter zu Braat veroawat. Leba oder Kaas g'hert in an traditionellen Lebakaas ned nei. Da Lebakaas werd eascht in a Form neigstricha (eigschlong, sagt da Metzga dazua) un in ana Loawefoam bei niedriga Hitz (ned häa ois wia 120 °C) mit a weng Wossadampf bacha bis a durch is und a resche braune Krustn an da Owaseitn griagt hod. Kenner essen am liabstn as Scherzl. Ma konn an roudn oba a an weissn Lebakaas, der aa Koibskaas g'nennt werd und aus ungsurdm Fleisch und am Teil Koibfleisch g'macht werd, kaffa. Beim roudn Lebakaas wird aussadem no zwischen am feina und am grobn undaschiedn. Gonz neimoderne kaffa a oan mit Bapprika drinnat, oder gar an Pizzaleberkaas. Ober des han de wenigstn. Es gibt a an Kaaslebakaas mit kloane Kaasstickln drin, de wos schmoizn, ähnlich wia a Kaaskraina. Wolf Haas schreibt in seine »Brenner«-Romane, dass da Lebakaas aus de Reste von de
Vorlage:Infobox Gemeinde in Deutschland/Wartung/Art unbekannt Loa oder Lohr am Main (amtle: Lohr a.Main) is a boarische Stod im untafränkischn Landkroas Moa-Spessart. De Gmoa liagd am rechdn Ufa vom Moa zwischn Kilometa 191,06 und 201,61 sowia am linkn Ufa vom Moa zwischn Kilometa 192,83 und 204,98. Da topographisch hechsde Punkt vo da Gmoa befindet se af 543 m ü. NN (Log) on da Steckenlaubshöhe, da niedrigste liagt im Moa af 147 m ü. NHN (Log). Loa hod zehn Stodtei: Halsbach Lindig Loa-Altstadt Pflochsbach Rodenbach Ruppertshütten Sackenbach Sendelbach (mid Mariabuchen) Steinbach (mid Buchenmühle) Wombach Es gibt foignde Gemarkunga: Nochboagmoana oda benochboate gmoafreie Gebiete im Uahzoagasinn im Noadn ofangend san Fellen, on oam Punkt Burgsinn, on oam Punkt Herrnwald, Ruppertshüttener Forst, Gmindn am Moa, Neuendorf, Karlstadt, Steinfeld, Neustadt am Main, Forst Lohrerstraße, Rechtenbach, Partensteiner Forst und Partenstein. Loa woar oane vo de 26 Gmoana im Landkroas Lohr am Main (spätas Kfz-Kennzeichn LOH). Mid da Auflesung vom Landkroas Lohr is Loa 1972 in an nei buidtn Landkroas Moa-Spessart (Kfz-Kennzeichn KAR, ob 1979 MSP) kumma. De Stod is oba ois de greßde Stod ned de Kroasstod worn, sondan Karlstadt. Om 1. Aprü 1939 is de bis dohi seibsdändige Gmoa Sendelbach eihgegliadert woadn. Om 1. Jenna
Des Heagem va an Schnodakreiza is a oida Brauch. Won wer a Kind auf d'Wöd bringt, keman guati Frend und Bekonnti nochher amoi fabei und bringan fian Nochwuchs an Schnodakreiza mit. Des Woad Schnodakreiza is im owan Pielachtoi in Niedaöstareich bekont. Woascheinli gibts owa a nu ondare Gegandn wo ma des kennt. Schnodan = Schnattern (de) Kreiza = Kreuzer (de), mit de Kreiza hot ma in Östarreich friara zoit. Schnodan hot friaraszeitn a so fü ghoasn wia fü redn und woa ba de kloan Kina a a Zoacha fia d'Gsundheit. Da Schnodakreiza is oiso a kloas Geschenk mit den ma an Kind fü Gsundheit wünscht.
Vorlage:Infobox Gemeinde in Deutschland/Wartung/Moakt Donaustauf oda Stauff wia ma im Ort dazua sogt, is a Moaktgmoa (Moaktort) im obapfäjza Landkroas Rengschburg und aa Sitz vo da Vawoitungsgmoaschoft Donaustauf. Stauff is ebba wos 10 km owe vo da Doana glei noch Rengschburg, und der Landstrich seiwa ghert zu de Ausleiffa vom Bayrischn Woid. Stauff siegt ma scho vo Weidm an da oidn Burg am Berg obm. De oide Ruine is as Wahrzeichn vom Ort. Am Breibergl drommad is oans vo de berühmtestn und bekanntastn Bauweak vo ganz Deitschland, und zwar de Walhalla. Dodazua muaßt na an Hauptartikl Walhalla lesn. Stauff bsteht aus insgsamt siebm separade Fleckan.: Dachsberg Donaustauf seiwa Hammamui Klammer Neimui Parkheisl Suizboch an da Doana Friara hods no des Fleckal Reiflding gebm, owa des is bei da Gebietsreform noch Stauff direkt neikemma. Aussadem is am 1. Mai 1978 de bisher eignständige Gmoa Suizboch an da Doana noch Stauff eigliedat woan. Stauff seiwa besteht aus'm Moak, am oban Moak, am Prüll, am oban Feld und Reiflding. Wia ma seinazeit ogfangt hod, ommad an da Ruine ummanandazumgrobm, hod ma 1964 etla Zeigl aus da Keltnzeit gfundn. Guade zwanzg Joa später hod ma durt, wo da Burgfriedhof is, no mehra gfuna, wos
Vorlage:Infobox Musikinstrument/Wartung/Parameter Tonumfang fehlt A Schlogzeig (aa: Drums, vo engl. drum kit/drum set) is a Kombination vo vaschiedane Schloginstrument. Je noch Musikstüü und Musika kaun a Schlogzeig gaunz untaschiedlich aufbaut wern, es gibt oba an Standard, der an eascht amoi aufs Aug druckt wiad, waun ma des Instrument in ana Schui odar an Konservatorium leant. Neman akustischn Schlogzeig (oisa Drommen mid an Föö, wos heit oba normal aus an Plastik is) gibz aar a elektronischs Zeigl. Schlogzeignotn wern innahoib vo da gängign Notnschrift notiat, da gibz fia bestimmte Drommen immar a bestimmte Tonhechn. Und fia olle Oatn vo Tschinöön, oisa a fia de Hi-Hat, mocht ma stott an Notnkopf an "x". De aanzlnan Instrumente vom Schlogzeig-Set ghean entweda zua de Idiophone („Sööbstklinga“) oda zu de Membranophone („Fööklinga“). De Auswoi vo de Instrumente hängt vom musikalischn Kontext o, äussa vo da Stülistik und de Vuastöllungan vom Zeigla (des is a Kuazfuam vo „Schlogzeiga“). De große Trumml hod a Fuaßpedäu mid an Schlegl auffegschrauft, de wiad min Fuaß tredn. Es gibt owaraa Zeigln mid zwaa große Drommen und aa wöche mit aana großn Dromme mid zwaa Pedäu. De klaane Dromme hod auf da Untaseidn meist a poa Stoifedan, damiz mehr scheppad und
Vogelfreiheit oda Woifsfreiheit is a Begriff aus da germanischn Rechtsgschicht und moant in voiständign Valust vom Rechtsschutz. De Entrechtung is soweit ganga,dass de Kinda vom Geächtetn zu Waisn eaklärt worn san und sei Frau zua Witwe. De Bedeitung vom Begriff wead vaschien eaklärt. Erschtns, dass da Geächtete frei wia a Vogl oda Woif wor, d. h. ma hod eam jedazeit umbringa kena. Zwoatns, dass da Geächtete ned begrobm worn is, nacha frei zum Fressn fia an Vogl oda Woif. Urspringle hod "voglfrei" oafoch „frei ois wiar-a Vogl“ bedeidd. Wann da Begriffswandl genau stodgfundn hod, is ned bekannt. Oana vo de easchtn urkundlichn Beleg fir de Vawendung ois "Ächtung" is beispuisweis: „als du mit urteil u. recht zu der mordacht erteilt worden bist, also nim ich dein leib u. gut aus dem fride und thu sie in den unfrid und künde dich erlös u. rechtlos und künde dich den vögeln frei in den lüften und den tieren in dem wald und den vischen in dem waßer und solt auf keiner straßen noch in keiner mundtat, die keiser oder künig gefreiet haben, nindert fride noch geleit haben; …“ – Artikel 241 der Bamberger Halsgerichtsordnung, zitiert nach Jacob Grimm, Bd. I, S. 58.
De Boarischn Kennweata oda Bairischen Kennwörter san a Sammlung vo Wearta, de wo da Kranzmayer Eberhard a karntnarischa Germanist, zammandgstejd hod und de wo typisch fir de Boarische Sproch sei soind. Des hoassd, se soind hoid grod in de Boarische Mundartn alloas, oba do na in oi firkemma. Dees Aftredn vo de Boarischn Kennweata ko ma gee aa ois Kriterium zan Eintoaln vo an Dialekd heanema. Da Kranzmayer hod eppa 100 sejchane Wearta zammandgstejd und noch eanam Oita und da Hearkumpfd in drei Gruppna eintoald: ostgermanische Lenweardda, Reliktweardda und boarische Neiarunga. Dazua geits aa no Wearta, wo ma ned gewiis in oane vo de drei Kategorina eidoaln ko. De Kennweata worn umara 1900 typisch fia oi boarischn Dialekte in Bayern, Östareich und Siidtiroi, san oba in de moderna Umgangssprochn und in de urbana Dialekt weitastgehend vaschwunden. De wichtigstn Kennzeichn vom Boarischn san: Vadumpfung vo de oidn a-Laute zua am o-ähnlichn Vokal: mocha/måchn (machen), noss/nåss (nass), Trocht/Tråcht (Tracht) Da Umlaut vom etymologisch langam â und da sognennte Sekundärumlaut eascheina ois hejs a: Kaas ("Käse"), Katzal ("Kätzchen"), Platzal (Plätzchen). De historisch langa i-, u- und ü-Laute wean zu Diphthonge vaendat (de Entwicklung is aa vom Standarddeitschn ibnumma worn): weiß, Haus, mein/dein. In
Weana Neistod is mid 47.878 Eihwohna (Stond: 1. Jenna 2023) de zweitgresste Stod vo Niedaöstareich und liegt rund 50 km sidli vo da Bundeshauptstod Wean. Se is a Statutarstod und Vawoitungssitz vom Beziak Weana Neistod. De Stod is a bekaunte Schui- und Einkaufsstod. Weana Neistod is momentan (2016) de öftgresste Stod in Estareich. Weana Neistod liegt im Staaföd, in sidlichstn Teu vom Weana Beckn. Is Stodgebiet wiad vo da Woamen Fischa und vom Kearboch duachflossn, de wos am noadestlichn Stodrand zaumfliassn. Im Ostn vo da Stod büdd de Leitha de Grenz zan Burgnland. Weana Neistod grenzt aun foigende Gmoana (im Uarzagasinn, augfaungt im Noadn; in Klauman da jeweulige Beziak: Theresienföd (WB) Eggendorf (WB) Lichtenwörth (WB) Neideafe (MA) Katzelsdorf (WB) Lanzenkirchen (WB) Schwoazenau am Staaföd (NK) Breitenau (NK) Sankt Egyden am Staaföd (NK) Weikersdorf (WB) Bad Fischau-Brunn (WB) Wöllasdorf-Staanabrickl (WB) Felixdorf (WB) Seit 2007 gibts ocht offiziölle Stodteu: 1. Innare Stod 2. Ungarviadl 3. Gymelsdorfa Vuastod 4. Zehnaviadl 5. Flugföd 6. Josefstod 7. Civitas Nova 8. Haadaunsiedlung Dees steirische Fiaschtngschlecht vo de Traungaua is im Joa 1192 ausgstoam. De Babenberga hom dees Herzogdum Steiamoak und de Grofschoft Pittn geabt (dees san umara de heitign Beziak Weana Neistod und Neinkiachn gwen). Bis
Ois chinesische Untagrubbm vô da Pfingstbewegung vôm Kristndum, de kurz noch 1900 entstaundn is, is de Wohre Jesus Kirchn, a (unobhängige) Kirchn, de 1917 in Peking (Kina) gründt worn is. Es gibt etwoa 1,5 Millionen Glaibige auf olln Seggs Kontinentn. Zur Doktrin vô dera Kirchn ghert da Glaum aun d' ausschliaßliche Göttlichkeit vôm Jesu, des haßt de Lehre vô da Dreieinigkeit wird obglehnt. De Zehn wesntlichn Lehrn vô da Wohrn Jesus Kirchn san: Da Heilige Geist: "Dass mia an Heilign Geischt empfangan, wia er si in da Zungaredn offenbart, is Gwahr dafia, dass mia des Himmlreich erbn." D' Wassa-Taufm: "D'Wossataufn is des Sakrament, des dem Erlass vo de Sindn und domit der Erneierung deant. D'Taufn muaß im natirlichn, lebendign Wossa, oiso etwa in oam Fluß, im Meer oda in oana Quelln stattfindn. Da Taufende, der scho seiba d'Taufn mitm Wossa und dem Heilign Geischt empfangan hod, fihrt d'Taufn im Nama vom Herrn Jesus Christus aus. Und dia Person, dia d'Taufn empfangt, muaß im Wossa vuistendig untertaucht werdn mit gebeigtm Kobf und dem Gsicht nach untn." D' Fuaßwoschung: "Des Sakrament vo da Fuaßwaschung ermeglicht es oam, Anteil am Herrn Jesus zu hom. Er deant o ois ständige Mahnung do dro, dass
Vorlage:Infobox Fluss/Veraltet D´ Uim oda Ejm (amtle: Ilm) is a Fluss, dea zwoa Quejn im Dochaua Land hod. De Uim mindd ba Gegging in de Ams. De wiedarum is a Zuafluss vo da Donau. Ba Vohbuag wead a Großtei van Wossa obzweigd, da ois Oidwossa (oda: kloane Donau) duach Vohbuag fliassd und ba Wackerstoa in d´Donau rinnd. Bis in de Middn vo de 1920a Joar woa de Uim a Nemfluss vo da Donau und is ba Godn (Gmoa Pförring) in de Donau gflossn. Im Rohma vo Regujiarungsmoßnohma is da Fluss owa bis Ams valängad worn. Augrom Birknhartgrom Geroisboch Gittnboch Lautaboch Moosboch Neboch Pindharta Boch Pramboch Rohrboch Woinzoch Geisenfejd Hettnshausn Huigadshausn-Tandan Jetzndoaf Minsminsta Neistod Oidminsta Pfahofa Reichadshausn Roabo Uimminsta Vohbuag Flusswandern auf der Ilm
Da Leopold-Wandl-Preis is a östareichischa Literatuapreis, dea wos vo an Komitee zua Pflege vo da Mundoatdichtung vagem wuan is, des vo da Stod Grein eigricht wuan is. Den Preis hots vun 1989 bis 2012 gem und ea is fia Gedichte und Prosa vagem wuan. Zü is de Belebung vo da Voikskuitua und de Feadarung vo da Mundoatdichtung. De Valeihung hot traditinö im historischn Stodheata Grein stottgfundn. De foigendn Autorn hom in 1. Preis gwunna: 1989 Hans Ratzesberger (Linz) 1990 Christine Tippelreiter (Scheibbs) 1991 Anna Six (Braunau) 1992 Wilhelmine Öhreneder (Schleißheim) 1993 Gregor Riegler (Mauthausen) 1994 Hans Dieter Mairinger (Sankt Georgen an der Gusen) 1995 Hedwig Grininger (Rohrbach) 1996 Romana Weixlbaumer (Linz) 1997 Elfriede Grömer (Sankt Pantaleon) 1998 Gabi Bauer (Pasching) 2000 Günther Lainer (Linz) 2002 Hermann Hinterhölzl (Rohrbach) 2004 Edeltraud Wiesmayr (Vöcklabruck) 2006 Gregor Riegler (Mauthausen) 2008 Christine Kaltenböck (Sierning) 2010 Silvia Rhom (Sankt Johann am Wimberg) 16. Leopold-Wandl-Preis, vom 25. Septemba 2010 1. Preis: Silvia Rhom, St. Johann am Wimberg Im Foigendn de easchtn Strophn vom Siega-Gedicht: D’LEBENSFREID Bloßfuaßi iwa d’Wies geh, en da Fruah ban Greidlsuacha firn Tee. Gschpirn, wia de dungön Schuitan weit wern und da Puis zan ziadan aufaungt. S’Lem eisaung wiara Regnbogn, der doschded mit
Alex Harvey (* 5. Feba 1935 in Glasgow, Schottland; † 4. Feba 1982 in Zeebrugge, Belgien) wa a schottischer Rockmusiker. Gstorbn is a an am Herzkaschpal, oan Dog vor eam seim 47. Geburtsdog. Sein greastn Erfolg hoda mit da Sensational Alex Harvey Band (kurz SAHB) ghobt, die er aa gegründet hod. Da Gitarist vo SAHB, Zal Cleminson, hod aa bei Nazareth gspuit und is immer wia die Leid vo Kiss gschminckt. Ma soit aba song, dass es SAHB scho länger wia Kiss gibt. Alex Harvey ba Allmusic (englisch) Website von Alex Harvey Fanseite (englisch)
Do herin sammé-ma Wédaregln und Kalendaschbrich und zwor meglichst grod authentisch iwaliafade und praktisch relevante ausm beialichn Jahreskroas, und koana dumma Gaudischbriich. Synonyme: Bauernregeln, Kalenderspüche. Spruch, Herkumpftsort, Bedeiddung. Bárschdlmej Moũ wern d Nussn broũ., Irschenberg, Obb., An Doog von Hl. Batholomäus (24. August) wean d Nussn zeidig. Hod da Wendlschdoa an Huad, duads Weda koa guad., Rosenheim, Obb., Wenn da Gibfi von Wendlschdoa in de Woikn drinn is, dann iss rechd wahrscheinlich dás boid a Weda/Unweda oda Hagl kimmd. Khatrein schdeĩd an Danz ein.,Rosenheim, Obb., Am Doog vo da Hl. Katharina (25. Novemba) geed de Wintafasdnzeit (=Adfentszeid) õ und es wead koa Danzmusi mea gschbuid no wean Festlichkeiten, wie Houzádn etc. vaõnschdoid. Obgseng davo, is dea Doog aa a Loosdoog. Mardini endan Ĩ - wirft da Winda hĩ., Irschenberg, Obb, Liggd am Matinidoog auf da rechtn Innseiddn schõ a Schnää (guad sichtbor von Irschnberg aus), dann wead da Windda warm und muid. Schdefáni an Hõhschriid, Nej'joor an Hirschschbrung, Hali drei Kini fimbf Minuddn, Sebáschdiõ a virdl Schdund, und Liachdmess a ganze Schdund., Irschenberg, Obb., Merkschbruuch zun "Wachsn von Doog". a-la: Scheissd da Goggl aufn Mist woass koana wias Weda ist.
A Tartan is a spezielles Webmusta fir Stoffe. Tartans spuin a wichtige Roin ois Erkennungszeichn vo de Schottischn Clans. Des typische Karomuster („Schottenkaro“) entsteht beim Webn durch Vawendung vo untaschiedlich forbigen Fodn. Tartans wern heit vor oim fir Kilts und andas „schottisches“ Gwand vawendt. Spezielle Tartans gibts ned nur fir Clans, aa fir de Highland-Regimenta, firs englische Kenigshaus, fir Berufsgruppn, Vareine, Städde, Regionen und Organisationen. Gwandherstella wia Barbour und Burberry vawendn eigane Tartans. Im UK wern Tartan-Musta aa oft fir weihnachtlichs Gschenkpapier und Schleifn vawendt. Listn vo de schottischn Tartans Blair Urquhart (Hrsg.): Tartans, The Apple Press, London 1994, ISBN 1-85076-499-9. George Way of Plean, Romilly Squire: Clans and Tartans. Collins Pocket Reference, Harper Collins, Glasgow 1995, ISBN 0-00-470810-5. Iain Zaczek: Schottische Clans & Tartans, Könemann Verlagsgesellschaft, Köln 1999, ISBN 3-8290-2158-5. Iain Zaczek and Charles Phillips: The Illustrated Encyclopedia of Tartan, Lorenz Books, London 2004, ISBN 0-7548-1339-8. Commons: Tartan – Sammlung vo Buidl, Videos und Audiodateien Tartans – Scotland.net Farbimpulse: Stolz auf farbige Karos - ois Symbol fir schottische Familienzuagherigkeit Tartan Finder
Tartan is: a Webmusta, ba traditionejn schottischn Stoffen:Tartan a synthetischa Obaflechnbelog fia Sportologn (z. B. Tennisplotz, Bolzplotz, Laufboh), schaug Tartan (Belog) a Titl fian Obafejdherrn im assyrischn Heer (schaug 2 Kön 18,17; Jes 20,1).
Gregor Riegler (* 23. Novemba 1950 z Perg, Owaestareich) is a estareichischa Schriftstöla, dea wos gresstnteus im owaestareichischn Dialekt, in boarischa Sproch schreibt. Riegler hod 1993 und 2006 en Leopold-Wandl-Preis gwunna, und hod 1994 sowia 1996 Platziarungen eareicht. Ea is Gründungsmitglied vo da Schreibwerkstatt im Perger Theaterl und da Gruppm Neue Mundart im owaestareichischn Stelzhamer-Bund. Seit 1998 vafosst a de Rubrik „Der Fensterspucker“ im regionaln Anzeigenblattl „Der Marktspiegel“. Seit 2005 is a Mitglied im Literaturkreis PromOtheus. vabrauchte zukunft in september haumma d´ oillerheilignstriezel gfressn und d´ schoggladniggolaus und weu ma in oktober und november en lebkuchen, d´vanillekipferl üwahaubt de gaunzn keks und en christbambehaung scho wegputzt haum sa ma am am heiligen obnd daunn, a schene bescherung! nu dazua, wo mit de osteroa jo a ned vor heiligen drei kini zan rechna woar! Sati(e)rische Verse, Gedichte und G´schichtn wider den tierischen Ernst, 169 Seitn, ISBN 3-901123-43-1, Valog Denkmayr, Linz 1994 De ganze Welt in oana Kugel, neuche Gedichte und G´schichtn wider den tierischen Ernst, 135 Seitn, ISBN 3-900943-56-7, Valog Steinmaßl, Grünbach 1998 Gaunz gach gaunga, ... und auf einmal liegt es dann vor dir, mit Gedichten und G´schichten in Mundart und Gedichten und Kurzgeschichten in 'schöndeutscher Sprache, inklusive zwanzig Kolumnen
Des Bruttoinlandsprodukt (kuaz: BIP) gibt an Gsamtwert vo oin Gütan (Woarn und Deanstleistgunga) o, de wo innahoib vo oan Joar innahoib vo de Landesgrenzn vo oana Voikswiatschoft produziat woan san und am Endvabrauch deana. Ba da Berechnung wean Güta, de wo ned direkt weidavawendt wean, sondan af Loga produziat wean, ois Vorrotsvaändarung bericksichtigt. Im Unterschied zan Bruttonationaleinkommen wean ba da Berechnung vom BIP de Leistungen vo In- und Ausländan eafosst (sog. Inlandsprinzip). Wean vom BIP de Obschreibunga ozogn, griagt ma des Nettoinlandsprodukt. Des BIP is a Mass fia de wiatschoftliche Leistung vo oana Voikswiatschoft in am bestimmtn Zeitraum. De Vaänderungsratn vom realn BIP deant ois Messgress fias Wiatschoftswoxtum vo de Voikswiatschoftn. Des BIP guit damit oid de wichtigste Grss vo da Voikswiatschoftlichn Gsamtrechnung. A mords BIP sogt ned vui über de Wiatschoftleistung vo de Menschn in oana Voikswiatschoft, wei Allerhand iwahapts ned ode ned gnau mitgrechnet werd. Es feit zum Beispui de Schwoazorwat bzw. de gsamte Schottnwiatschoft de Subsistenzwiatschoft (des is, wennst de Oa vo deina Hena soiba isst und ned vakafst) de unbezoitn Tätigkeitn (Hausorwad, Heimweakn, Stecknpferdl, Ehrnämta, Kindahiatn) Des BIP duat nua de Produktionsleistung und ned en Woistand vo oana Voikswiatschoft widaspiagln. Da Chiemsee is ned im BIP.